ຈໍານວນຜູ້ເສຍຊີວິດ ຍ້ອນແຜ່ນດິນໄຫວ ທີ່ເທີກີ ສືບຕໍ່ເພີ່ມຂຶ້ນ (ເບິ່ງຮູບສະໄລດ໌)
ເທີກີສືບຕໍ່ຊອກຄົ້ນຫາ ພວກທີ່ອາດລອດຊີວິດມາໄດ້ ໃນເຫດແຜ່ນດິນໄຫວ ທີ່ມີຄວາມແຮງສູງ ເມື່ອວັນອາທິດຜ່ານມາ.
ປະຊາຊົນຈໍານວນຫລາຍພັນຄົນໃນພາກຕາເວັນອອກຂອງເທີກີໄດ້ພັກແຮມເປັນຄືນ ທີສອງກາງແຈ້ງ ຖ່າມກາງທີ່ອຸນຫະພູມຂອງອາກາດຢູ່ໃນລະດັບເກືອບເປັນນໍ້າກ້ອນ ຂະນະທີ່ພວກຊ່ອຍກູ້ໄພສືບຕໍ່ຊອກຄົ້ນຫາພວກທີ່ອາດລອດຊີວິດມາໄດ້ຈາກໄພແຜ່ນ ດິນໄຫວຄັ້ງຮ້າຍແຮງທີ່ເກີດຂຶ້ນໃນວັນອາທິດຜ່ານມານີ້ ພວກຊ່ອຍກູ້ໄພໄດ້ດຶງເອົາພວກທີ່ລອດຊີວິດມາໄດ້ຕື່ມອີກອອກມາຈາກຊາກຫັກພັງ ໃນຕອນເຊົ້າວັນອັງຄານມື້ນີ້ ບັນດາເຈົ້າໜ້າທີ່ກ່າວວ່າ ຈໍານວນຜູ້ເສຍຊີວິດຍ້ອນໄພ ແຜ່ນດິນໄຫວ ມາຮອດປັດຈຸບັນນີ້ມີຢູ່ 366 ຄົນ ແລະຢ່າງໜ້ອຍ 1300 ຄົນໄດ້ຮັບ ບາດເຈັບຕື່ມອີກ ຄາດວ່າຈໍານວນຜູ້ເສຍຊີວິດນີ້ຈະເພີ່ມຂຶ້ນອີກ ບັນດາເຈົ້າໜ້າທີ່ກ່າວວ່າ ແຜ່ນດິນໄຫວທີ່ມີຄວາມແຮງແທກໄດ້ 7 2 ຣິກເຕີທີ່ເກີດຂຶ້ນ ໃນບໍລິເວນຊາຍແດນເທີກີຕິດກັບອີຣ່ານນັ້ນ ໄດ້ສ້າງຄວາມເສຍຫາຍຫລາຍກວ່າໝູ່ ໃຫ້ແກ່ເມືອງ Ercis ຊຶ່ງຢູ່ຫ່າງຈາກເມືອງ Van ໄປທາງທິດເໜືອປະມານ 90 ຫລັກ ກິໂລແມັດ ພວກພະນັກງານຊ່ອຍກູ້ໄພຈໍານວນຫລາຍຮ້ອຍຄົນໄດ້ເຮັດວຽກໝົດຄືນໂດຍໃຊ້ເຄື່ອງ ອຸບປະກອນຂະໜາດໜັກຍົກພວກແຜ່ນ concrete ທີ່ຫັກເພພັງລົງແລະໜັກໆນັ້ນ ອອກໃນຄວາມຫວັງວ່າຈະພົບເຫັນພວກ ທີ່ອາດລອດຊີວິດມາໄດ້ຕື່ມອີກ ລັດຖະ ບານເທີກີກ່າວວ່າ ພວກຕຶກອາຄານໃຫຍ່ໆຫລາຍສິບຫລັງໄດ້ພັງທະລາຍລົງຍ້ອນ ແຜ່ນດິນໄຫວຄັ້ງນີ້ ແຜ່ນດິນໄຫວໄດ້ເຮັດໃຫ້ໄຟຟ້າມອດແລະນໍ້າປະປາອັດລົງໃນຫລາຍຂົງເຂດ ມີແຜ່ນ ດິນໄຫວຂະໜາດນ້ອຍຮ້ອຍກວ່າຄັ້ງເກີດຂຶ້ນຫລັງຈາກໄດ້ ເກີດແຜ່ນດິນໄຫວຄັ້ງທໍາ ອິດແລ້ວຢູ່ໃນເຂດດັ່ງກ່າວ ຮວມທັງຄັ້ງນຶ່ງທີ່ມີຄວາມແຮງ 6 1 ຣິກເຕີນັ້ນ ທ່ານ Recep Tayyip Erdogan ນາຍົກລັດຖະມົນຕີເທີກີໄດ້ໄປສໍາ ຫລວດຢ້ຽມຢາມ ຂົງເຂດດັ່ງກ່າວໃນວັນອາທິດຜ່ານມານີ້ ຊຶ່ງທ່ານກ່າວວ່າພວກເຮືອນຊານທີ່ສ້າງດ້ວຍດິນ ຈີ່ຂີ້ຕົມໃນພວກໝູ່ບ້ານໃກ້ຄຽງທັງໝົດແມ່ນໄດ້ພັງລົງຈໍາດິນ ບັນດາຜູ້ນໍາຂອງໂລກ ໄດ້ສົ່ງຄວາມເສົ້າຄວາມໂສກເສົ້າເສຍໃຈແລະສະເໜີໃຫ້ຄວາມ ຊ່ອຍເຫລືອແກ່ເທີກີ ປະທານາທິບໍດີ Dmitry Medvedev ແຫ່ງຣັດເຊຍ ແລະປະທາ ນາທິບໍດີ Serzh Sarkisianແຫ່ງ Armenia ໄດ້ທໍາການໂທລະສັບຮ່ວມກັນໄປຍັງ ປະທານາທິບໍດີ Abdullah Gul ແຫ່ງເທີກີ ເພື່ອສະແດງຄວາມເຫັນອັກເຫັນໃຈຂອງ ພວກທ່ານ ບັນດາປະເທດຕ່າງໆ ຮວມທັງສະຫະລັດແລະອິສຣາແອລ ໄດ້ສະເໜີໃຫ້ການຊ່ອຍ ເຫລືອຂອງພວກຕົນໄປແລ້ວ ປະທານາທິບໍດີບາຣັກໂອບາມາແຫ່ງສະຫະລັດກ່າວ ໃນວັນອາທິດຜ່ານມານີ້ວ່າ ສະຫະລັດຈະຢືນຢູ່ຄຽງບ່າຄຽງໄຫລ່ກັບເທີກີໃນລະຫວ່າງທີ່ປະເທດດັ່ງກ່າວປະສົບກັບຄວາມຫຍຸ້ງຍາກນີ້